open-index/open-wikipedia-markdown huggingface dataset:
Jack Palance

**Jack Palance** (, 18. helmikuuta 1919 Lattimer Mines, Pennsylvania – 10. marraskuuta 2006 Montecito, Kalifornia) oli ukrainalaissukuinen yhdysvaltalainen näyttelijä ja Oscar-voittaja.

Palance aloitti 1930-luvun lopulla ammattilaisnyrkkeilyuran nimellä Jack Brazzo. Hän voitti 15 ottelua putkeen, joista 12 tyrmäyksellä, ennen kuin hävisi Joe Baksille. Toisessa maailmansodassa Palance toimi B-24-pommikoneen harjoituslentäjänä. Kun Palancen kone joutui harjoituslennolla onnettomuuteen, hän sai pahoja palovammoja ja joutui kasvoleikkaukseen. Onnettomuuden vuoksi hänellä oli yksilölliset, helposti tunnistettavat kasvonpiirteet. 

Palance teki Broadway-debyyttinsä vuonna 1947 ja kolme vuotta myöhemmin hänet nähtiin ensimmäisen kerran valkokankaalla elokuvassa *[[Pakokauhun vallassa]]*. Palancen luonnenäyttelijän taidot havaittiin heti ja hän sai vuonna 1953 Oscar-ehdokkuuden parhaasta miessivuosasta vasta kolmannesta roolistaan elokuvasta *[[Pelko (elokuva)|Pelko]]*. Seuraavana vuonna Palance oli uudelleen ehdolla westernistä *[[Etäisten laaksojen mies]]*. Palance esiintyi useissa muissakin lännenelokuvissa tämän jälkeen, mutta hän oli myös Dr. Jekyll ja Mr. Hyde, Dracula (*[[Kreivi Dracula]]*) ja Attila (*[[Attila, hunnien kuningas]]*).

1980-luvulla Palance juonsi yhdessä tyttärensä Hollyn kanssa *[[Usko tai älä (televisio-ohjelma)|Usko tai älä]]* -televisiosarjaa. Vuonna 1991 Palance voitti Oscarin parhaasta miessivuosasta elokuvasta *[[Kaupunkicowboyt]]*.

Palancella on tähti Hollywood Walk of Famella. Eläkkeelle vetäytymisensä jälkeen hän asui Tehachapissa, Kaliforniassa. Jack Palance kuoli 10. marraskuuta 2006 kotonaan Montecitossa Kalifornian Santa Barbarassa 87-vuotiaana. 

## Filmografiaa
*''Okinawa'' (*Halls of Montezuma*, 1950)
*''Pakokauhun vallassa'' (*Panic in the Streets*, 1950)
*''Pelko'' (*Sudden Fear*, 1952)
*''Etäisten laaksojen mies'' (*Shane*, 1953)
*''Filmin kulissien takana'' (*The Big Knife*, 1955)
*''Helvetti 1944'' (*Attack*, 1956)
*''10 sekuntia helvettiin'' (*Ten Seconds to Hell*, 1959)
**[[Barabbas (elokuva)|Barabbas]]* (1962)
*''Sen täytyi tapahtua'' (*Le Mépris*, 1963)
**[[Saalistajat]]* (*The Professionals*, 1966)
**[[Che!]]* (1969)
*''Petturit hirteen, companeros!'' (*Vamos a matar, compañeros*, 1970)
**[[Monte Walsh]]* (1970)
*''Chaton maa'' (*Chato's Land*, 1972)
**[[Hawk the Slayer]]* (1980)
*''Bagdad Café'' (*Out of Rosenheim*, 1987)
*''Young Guns – nuoret sankarit'' (*Young Guns*, 1988)
**[[Batman (vuoden 1989 elokuva)|Batman]]* (1989)
**[[Tango & Cash]]* (1989)
**[[Kaupunkicowboyt]]* (*City Slickers*, 1991)
*''Kaupunkicowboyt II'' (*City Slickers II: The Legend of Curly's Gold*, 1994)
**[[Joutsenprinsessa]]* (*The Swan Princess*, 1994, ääni)
*''Rosvot ja poliisit'' (*Cops and Robbersons*, 1994)

## Lähteet

## Aiheesta muualla

*
Masterplan

**Masterplan** on saksalainen power metal -yhtye, jonka perustivat Uli Kusch ja Roland Grapow vuonna 2001 lähdettyään Helloweenista.

## Kokoonpano

### Nykyiset
* Rick Altzi – laulu
* Roland Grapow – kitara
* Jari Kainulainen – basso
* Axel Mackenrott – kosketinsoittimet
* Martin Skaroupka – rummut

### Entiset jäsenet

* Jørn Lande – laulu
* Mike DiMeo – laulu
* Jan S. Eckert – basso
* Mike Terrana – rummut 
* Uli Kusch – rummut

### Lisämuusikot
* Jürgen Attig – basso 
* Janne Wirman – kosketinsoittimet

### Aikajana

## Diskografia

### Albumit

* Masterplan (2003)
* Aeronautics (2005)
* MK II  (2007)
* Time to Be King  (2010)
* MK III  (2011)
* Novum Initium  (2013)

### EP:t

* Back for My Life (2005)
* Lost and Gone (2007)

### Singlet

* Enlighten Me (2002)

## Aiheesta muualla

* Masterplan sivusto
Kosola

**Kosola** on kylä Kauhavalla, Etelä-Pohjanmaalla. Kosolanmäen nähtävyyksiin kuuluvat Iisakin Jussin tupa ja Veteraanitalo.

## Kosolan koulu
Kosolan koulu on perustettu 1916. Nykyisin siellä opiskelevat peruskoulun vuosiluokat 1–6. Koulu sijaitsee Kosolantien, Hemmingintien, Luusantien ja Kauppatien risteyksessä. Oppilaita oli noin 150. Kesällä 2009 koulun päärakennus tuhoutui tulipalossa, mutta paikalle on nyt rakennettu uusi, arkkitehti Esa Säkkisen suunnittelema koulu.

Kirjailija Antti Tuuri on käynyt koulua, ja sittemmin hänen kirjoittamaansa Talvisota-elokuvaa kuvattiin koululla aidossa ympäristössä.

## Lähteet
For My Pain...

**For My Pain...** on suomalainen vuonna 1999 perustettu metallimusiikin yhtye. Yhtye oli tauolla vuosina 2005&ndash;2023.

Yhtye soittaa melodista ja tunnelmallista goottimetallia.

## Historia
For My Pain... sai alkunsa Eternal Tears of Sorrow -yhtyeen laulaja ja basisti Altti Veteläisen ja rumpali Petri Sankalan sivuprojektina vuonna 1999. Kaksikko pyysi mukaan vanhoja ystäviään Nightwish-yhtyeen Tuomas Holopaista ja Embraze-yhtyeen laulajaa ja myös Charonissa vaikuttavaa Lauri Tuohimaata, jotka kiinnostuivat ajatuksesta, mutta kaikki neljä olivat lopulta liian kiireisiä muiden hankkeidensa parissa ja idea päätettiin hyllyttää toistaiseksi. Kahden vuoden päästä vuonna 2001 asia nostettiin uudestaan esiin sekä Eternal Tears of Sorrow'n ja Nightwishin ollessa tauolla. Kokoonpano täydentyi EToS:n entisellä kitaristilla Olli-Pekka Törröllä ja Reflexionin laulajalla Juha Kylmäsellä. Yhtyeen ensimmäinen ja toistaiseksi ainoa albumi, *[[Fallen (For My Painin albumi)|Fallen]]*, nauhoitettiin Kemin Tico Tico -studiolla keväällä 2001 ja julkaistiin lopulta Spinefarm Recordsin kautta 31. maaliskuuta 2003. Vuonna 2004 julkaistiin single "Killing Romance", joka sisälsi myös cover-version Yö-yhtyeen kappaleesta "Joutsenlaulu".

For My Pain... teki paluun vuonna 2024, jolloin se julkaisi uuden *Recoil Into Darkness* -nimisen kappaleen ja lyriikkavideon. Yhtye aikoo myös aloittaa keväällä keikkailun. Alkuperäiseen kokoonpanoon kuuluneet Holopainen ja Sankala eivät ole enää mukana yhtyeessä.

Yhtyeen kerrottiin aloittaneen toisen albumin tekemisen vuonna 2025. Toinen albumi *Buried Blue* julkaistiin tammikuussa 2026.

## Jäsenet
* Juha Kylmänen – laulu
* Marco Sneck – kosketinsoittimet
* Lauri Tuohimaa – kitara
* Olli-Pekka Törrö – kitara
* Altti Veteläinen – basso
* Ari-Matti Pohjola – rummut

### Entiset jäsenet
* Tuomas Holopainen – kosketinsoittimet
* Petri Sankala – rummut

## Julkaisut
### Studioalbumit
* 
* 

### Singlet
* 
* *Recoil Into Darkness* (2024, Rainheart Productions)
* *WitchBitch Elite* (2024, Rainheart Productions)
* *Hetken Tie On Kevyt* (Tehosekoitin cover) (2025, Rainheart Productions)
* *Time Will Heal Our Wounds* (2025, Rainheart Productions)

## Lähteet

## Aiheesta muualla
* For My Painin virallinen sivusto
*
Jom ha'atsma'ut

**Jom ha'atsma'ut** () eli **Israelin itsenäisyyspäivä** on Israelin kansallinen juhlapäivä, jolloin juhlitaan maan vuonna 1948 antamaa itsenäisyysjulistusta. Sitä vietetään ijar-kuun viidentenä päivänä heti kaatuneiden muistopäivän (jom hazikaron) päätyttyä.

Ijar-kuun viides päivä on Israelin itsenäisyysjulistuksen vuosipäivä. Israelin ensimmäinen pääministeri David Ben-Gurion luki sen Tel Avivissa tuona päivämääränä vuonna 14. toukokuuta 1948. Itsenäisyyspäivän päivämäärä saattaa vaihdella, jotta juhla ei osuisi sapatiksi eikä sitä edeltävälle tai seuraavalle päivälle. Siten juhlaa vietetään ijar-kuun viidettä päivää lähimpänä tiistaina, keskiviikkona tai torstaina. Jos ijar-kuun viides päivä on sapatti eli lauantai, itsenäisyyspäivää vietetään kolmantena päivänä eli edellisenä torstaina, jos taas perjantai, neljäntenä päivänä.

Itsenäisyyspäivän vietto alkaa virallisella seremonialla Herzl-kukkulalla Jerusalemissa edellisen päivän iltana. Seremoniaan kuuluu muun muassa sotilasmarssi ja knessetin (Israelin parlamentti) puhemiehen puhe. Kukkulalle sytytetään myös kaksitoista merkkitulta, yksi kutakin Israelin heimoa kohti. Tulen sytyttäminen on kunniatehtävä, johon valitaan joka vuosi tusina ansioitunutta kansalaista. Juhlaan kuuluu myös ilotulituksia. Tavalliset kansalaiset viettävät päivää esimerkiksi eväsretkeillen tai tanssien. Myös muut juutalaiset ympäri maailmaa juhlistavat Israelin itsenäisyyspäivää eri tavoin.

## Gregoriaanisessa kalenterissa

Jom ha'atsma'utia vietetään ijar-kuun viidentenä päivänä tai lähellä sitä. Gregoriaanisessa kalenterissa sitä vastaavat vuosina 2020–2030 seuraavat päivämäärät:

*2020: 29. huhtikuuta
*2021: 15. huhtikuuta
*2022: 5. toukokuuta
*2023: 26. huhtikuuta
*2024: 14. toukokuuta
*2025: 1. toukokuuta
*2026: 22. huhtikuuta
*2027: 12. toukokuuta
*2028: 2. toukokuuta
*2029: 19. huhtikuuta
*2030: 8. toukokuuta

## Aiheesta muualla

*Jewish Virtual Library: Yom Ha-Atzmaut 
*Valokuvia itsenäisyysypäivän vietosta Jerusalemissa
*Israelin ulkoministeriön sivut: Israelin itsenäisyys julistus puhuttuna että tekstinä (englanniksi ja hepreaksi
Hitman 2: Silent Assassin

**Hitman 2: Silent Assassin** on IO Interactiven kehittämä ja Eidos Interactiven vuonna 2002 julkaisema jatko-osa vuoden 2000 **.

Ensimmäisen osan tavoin *Hitman 2: Silent Assassin* oli suosittu niin kriitikoiden kuin pelaajienkin keskuudessa. Muun muassa ideaa, tunnelmaa ja kenttäsuunnittelua kehuttiin.

## Juoni

Saatuaan tietoja omasta menneisyydestään, Agentti 47 etsii turvapaikkaa sisilialaisesta luostarista. Yrittäen jättää verisen menneisyytensä taakseen, 47 aloittaa uuden elämän paikallisen luostarin puutarhurina.

Valitettavasti 47 joutuu palaamaan entiseen elämäänsä, kun mafia kidnappaa hänen isäntänsä ja ystävänsä isä Vittorion. Epätoivoisesti ystäväänsä etsien 47 ottaa yhteyttä asioimistoimistoon ja pyytää avustusta. He jäljittävät satelliittien avulla Vittorion sijainnin Don Giuseppe Giullianin linnakemaiseen kartanoon. 47 etenee kartanoon tarkoituksenaan pelastaa Vittorio ja tappaa Giullian. Kartanon tyrmien luokse päästessään 47 huomaa ettei Vittorio olekaan siellä. Venäjän mafia on kidnapannut Vittorion Giullianilta.

Asioimistoimisto haluaa vastapalveluksen. 47 tappaa jälleen rahasta rahoittaakseen isä Vittorion etsintöjä. Kuten edeltäjässä, pelaaja saa vapaalla tyylillä suorittaa tehtävät ja 47 lähetetään ympäri maailmaan hakemaan osia ydinpommiin. 47 vierailee muun muassa Intiassa, Japanissa, Sisiliassa ja Pietarissa.

## Aiheesta muualla
* 
* Viralliset kotisivut
Montenegron vaakuna

**Montenegron vaakuna** otettiin käyttöön nykyisessä muodossaan Montenegron parlamentin päätöksellä vuonna 1993 ja se korvasi aiemman Montenegron sosialistisen tasavallan vaakunan. Vuodesta 2004 lähtien vaakuna on ollut myös Montenegron lipussa. Montenegron nykyinen vaakuna on lähes samanlainen kuin Montenegron vaakuna oli ennen itsenäisyyden menetystä vuonna 1918.

Vaakuna esittää kaksipäistä kotkaa, jonka esikuva on Petrovitšin palatsissa entisessä Montenegron kuninkaallisessa palatsissa. Kaksipäinen kotka on vanha bysanttilainen symboli ja alun perin se on roomalaista alkuperää. Samantyyppistä vaakunaa käytti myös Montenegron keskiaikainen edeltäjä Zetan valtio, kuten myös monet muut eurooppalaiset dynastiat. Vaakunan asettelu on kopioitu Venäjän vaakunasta. Venäjän keisariperheellä oli läheiset suhteet Montenegron hallitsijasuvun kanssa 1800-luvulla, jolloin vaakuna ensimmäisen kerran otettiin käyttöön.   

Kaksipäisen kotka symbolin keskellä olevassa vaakunakilvessä on leijonahahmo, joka on piispallisen vallan merkki ja edustaa ylösnousemusta tai kristillisyyden voittoa, joskin se viittaa myös alueen aikaisempaan merimahtiin Venetsiaan. Montenegro oli ainoa maa Balkanilla, jota Ottomaanien valtakunta ei pystynyt valloittamaan ja sen alkuajan hallitsijoita olivat piispat. Ennen vuotta 1918 käytössä olleessa Montenegron vaakunassa leijonasymboli oli kotkasymbolin alapuolella ja vaakunakilven keskellä oli hallitsijan nimikirjaimet. 

## Historia

Vuonna 1918 Montenegro liitettiin Jugoslavian kuningaskuntaan. Tämän jälkeen säädettiin laki, mikä teki Montenegron vaakunan käytöstä rangaistavan teon. Vuosina 1945–1992 Montenegro kuului Jugoslaviaan sosialistisena tasavaltana ja tuolloin sillä oli oma *sosialistinen* vaakuna.
Klaus Nomi

**Klaus Nomi**  (synt. **Klaus Sperber**, 24. tammikuuta 1944 – 6. elokuuta 1983) oli erikoisesta lavapersoonastaan tunnetuksi tullut kontratenori. Essenissä, Saksassa syntynyt Nomi muutti New Yorkiin ja loi taiteilijanimensä suosikkilehtensä ''Omnin'' nimestä vuonna 1978. Hän esiintyi muun muassa David Bowien taustalaulajana ''Saturday Night Live'' -ohjelmassa. Nomi oli yksi ensimmäisistä AIDSiin kuolleista kuuluisuuksista.

”The Nomi Song” on vuonna 2004 julkaistu dokumenttielokuva Nomin elämästä.

## Diskografia
### Albumit

**Klaus Nomi* (1981)
**Simple Man* (1982)
**In Concert* (1986)

### Singlet
*”You Don’t Own Me” / ”Falling in Love Again” (1981)
*”Nomi Song” / ”Cold Song” (1982)
*”Lightning Strikes” / ”Falling in Love Again” (1982)
*”Ding Dong the Witch Is Dead” (1982)
*”1982 Simple Man” / ”Death” (1982)

### Videot
* *Urgh! A Music War* (1982)

## Aiheesta muualla
* The Nomi Song - dokumenttielokuvan kotisivu
Robert Kovač

**Robert Kovač** ([ˈrɔbɛrt ˈkɔʋatʃ], s. 6. huhtikuuta 1974 Berliini, Saksa) on kroatialainen jalkapallovalmentaja ja entinen puolustaja. Maaliskuusta 2016 lähtien hän on toiminut Eintracht Frankfurtin päävalmentajana.

## Ura

Uransa aikana Kovač on pelannut Rapid Weddingissä, vuosina 1994–1995 Hertha Zehlendorfissa, 1995–1996 1. FC Nürnbergissä, 1996–2001 Bayer Leverkusenissa ja 2001–2005 FC Bayern Münchenissä, missä hän voitti kahdesti Saksan Cupin ja kolmesti liigamestaruuden. FC Bayern Münchenistä mies siirtyi Juventukseen, josta vuonna 2007 Borussia Dortmundiin. Hän siirtyi vuonna 2008 Dinamo Zagrebiin, jossa lopetti pelaajauransa 2010. Leverkusenissa ja Bayern Münchenissä samoin kuin maajoukkueessa hän pelasi yhtä aikaa veljensä Nikon kanssa.

Kovač on Kroatian maajoukkueen vakiomiehistöä. Hän pelasi joukkueessa 2002 ja 2006 MM-kisoissa sekä 2004 EM-kisoissa. Kovač pelasi maajoukkueessa 84 ottelua tekemättä niissä yhtäkään maalia.

Tammikuussa 2013 Kovač aloitti valmennusuransa veljensä Nikon apuvalmentajana Kroatian alle 21-vuotiaiden maajoukkueessa. Veljekset valmensivat yhdessä Kroatian jalkapallomaajoukkueetta 2013-2015. Maaliskuussa 2016 he ottivat valmennusvastuun Eintracht Frankfurtissa. 

## Lähteet

## Aiheesta muualla
* Leverkusen who's who
M/S Scania Express

**M/S Scania Express** oli Vaasanlaivojen käyttämä autolautta vuosina 1971–1976. Alus valmistui vuonna 1964 nimellä **M/S Scania** Ruotsalaisen Rederi Ab Svea:n tytäryhtiölle Express Linjenille. Aluksen rakensi Uddevallavarvet Ab.

## Tekniset tiedot
* Pituus: 78,52 m
* Leveys: 16,24 m
* Syväys: 5,41 m
* Brt/Nrt/Dwt: 2505/1015/630
* Pääkoneet: 2 kpl Klöckner-Humboldt-Deutz, yhteisteho 3842 kW
* Nopeus: 16,5 solmua
* Matkustajamäärä: 800
* Rahtitilat: 115 henkilöautoa

## Käyttöhistoria
* Alusta oli tarkoitus käyttää Norrtäljen Gräddön ja Maarianhaminan välillä, kesäkuussa 1964 alus silti asetettiin Skandinavisk Linjetrafikin liikennöitäväksi välille Korsör–Kiel.
* Vuosien 1966–1971 aikana alus ajoi väliä Landskrona–Kööpenhamina (Tuborg).
* Helmikuussa 1971 Vaasanlaivojen ostama alus aloittaa liikenteen välillä Vaasa–Uumaja nimellä **M/S Scania Express**.
* Huhtikuussa 1976 alus myydään Gotlandstrafiken Ab:lle ja se saa nimen **M/S Polhem**. Liikenne välillä Oskarshamn–Visby–Nynäshamn alkaa.
* Kesällä 1977 alus liikennöi välillä Grankullavik–Klintehamn.
* Vuosina 1978–1980 alus liikennöi välillä Västervik–Visby–Grankullavik.
* Alus myydään Agapitos Linesille Kreikkaan vuonna 1981. Alus saa nimen **M/S Nereus**.
* Alus on käytössä itäisellä Välimerellä
* Heinäkuun 19. 1989 alus ajaa matalikolle Kreetalla ja vaurioituu pahasti. Aluksesta on viimeinen havainto hylkynä vuodelta 2005.

## Aiheesta muualla
*
*M/S Scania
Kellokosken kirkko

**Kellokosken kirkko** (ruots. *Mariefors kyrka*) on Tuusulan Kellokosken taajamassa sijaitseva evankelis-luterilainen kirkkorakennus. Kirkko sijoittuu taajamassa Keravanjoen länsirannalle.

Kirkko kuuluu nykyään Tuusulan seurakunnalle, joka järjestää kirkossa sunnuntaisin jumalanpalveluksia. Vieressä sijaitsee seurakuntatalo.
## Historia

Kellokosken kirkon historia liittyy vahvasti läheisen Kellokosken ruukin historiaan. Kirkko rakennettiin 1800-luvun taitteessa Kellokosken ruukkiseurakunnan käyttöön, jolla oli oma pappi. Kirkko on saattanut olla alun perin hiilivarasto tai makasiini, mikä selittäisi sen omalaatuista arkkitehtuuria. Kirkon alkuperä ei ole täysin tiedossa, kuten ei myöskään kirkon tarkka valmistumisvuosi. Se on kuitenkin Kellokosken vanhimpia rakennuksia. Ruukinseurakunnan toiminta oli kaksikielistä. Vuonna 1869 ruukinseurakunnan toiminta päättyi ja seurakuntatoimintaa alettiin toteuttaa Tuusulasta käsin. Kirkko siirtyi Tuusulan seurakunnalle vuonna 1964 ja yli sadan vuoden tauon jälkeen kirkko sai oman papin vuonna 1971. Vuonna 1978 kirkon viereen rakennettiin arkkitehti Heikki Korpi-Tommolan suunnittelema seurakuntakeskus.

Kirkkoon on tehty laajempia korjauksia vuosina 1930 ja 1989. Vuoden 1930 korjauksessa kirkon ulkoasu sai nykyiset koristeensa ja torninsa. Kirkko on kirkkolain perusteella suojeltu.

## Arkkitehtuuri
Kirkko on suorakaiteen muotoinen ja rakennettu puusta. Istumapaikkoja kirkossa on noin 150. Pitkäkirkolla on taitekatto ja sen pohjoispäädyssä on pieni torni, jossa oleva kello on vuodelta 1930.

Kirkossa ei ole alttaritaulua vaan sen sijaan iso, puinen ja kullattu risti. Kunnostuksen yhteydessä se sai taivaansinisen taustan ja molemmille puolilleen valkoiset pylväät. Kirkon kattokruunut ja lampetit ovat 1800-luvulta. Penkit ovat alkuperäiset.

Ensimmäiset urut kirkkoon lahjoitti Nummenkylän neulomaseura vuonna 1930. Vuonna 1964 kirkossa otettiin käyttöön urkurakentamo Veikko Virtasen rakentamat urut. Nykyiset urut on rakentanut saksalainen Paschen Kiel Orgelbau GmbH 2005 ja niissä on 17 äänikertaa.

Kirkon pitkillä sivuilla olevien ikkunoiden päällä ulkopuolella on suuret maalatut kruunut. Ne muistuttavat Ruotsi-Suomen ajasta. Kirkon katolla olevassa viirissä on tehtaan nimeen viittaavat kirjaimet MB (Mariefors bruk = Kellokosken ruukki) sekä vuosiluku 1800, jota pidetään kirkollisen toiminnan alkamisvuotena Kellokoskella. 

## Lähteet

## Aiheesta muualla
*
* Tuusulan seurakunnan kotisivut 
* Tuusulan kunnan kotisivut 
* Sijainti kartalla
Kummitusilmalaivat

**Kummitusilmalaivat** () olivat Yhdysvalloissa marraskuusta 1896 toukokuuhun 1897 havaittuja salaperäisiä ilma-aluksia. Taustalla oli 1800-luvun lopun kiihkeä kiinnostus motorisoidun ilmailun mahdollisuuteen. Lehdistö kirjoitti aiheesta tiiviisti ja kertoi keksijöistä, joiden arveltiin pian jo lentävän tai hankkivan keksinnölleen patentin. Myös Yhdysvaltain hallituksen väitettiin kehittävän salaista lentolaitetta. Lentokone keksittiin lopulta 1900-luvun alussa.

Kuvaukset salaperäisistä ilmalaivoista eivät suuresti muistuttaneet toisiaan. Havainnoissa oli monia myöhemmän UFO-ilmiön kaltaisia piirteitä: yötaivaalla havaitut salaperäiset kohteet, tiedotusvälineiden ruokkima mielenkiinto ja väitteet salaliitoista. Osa tapauksista oli ilmeisesti tietoisia huijauksia.

## Katso myös
* Aaveraketit
* Foo-hävittäjät
* Kummituslentokoneet

## Lähteet
* 
### Viitteet

## Kirjallisuutta
*
Ajan lyhyt historia

**Ajan lyhyt historia** () on vuonna 1988 ilmestynyt Stephen Hawkingin kirjoittama tietokirja, joka nousi nopeasti bestselleriksi ja jota myytiin yli 9&nbsp;miljoonaa kappaletta vuoteen 2002 mennessä. Kirjasta tehtiin kuvitettu laitos vuonna 1996, ja kirja on käännetty yli 40 kielelle. Kirja rikkoi myös ennätyksiä pysyttelemällä *[[The Sunday Times]]* -lehden kymmenen myydyimmän kirjan listalla 237 viikkoa eli kauemmin kuin yksikään aikaisempi kirja. Kirjan on suomentanut Risto Varteva, ja suomennoksen on julkaissut WSOY vuonna 1988.

Kirja käsittelee useita kosmologian aihealueita, ja siinä esitetään muun muassa teoriat alkuräjähdyksestä, mustista aukoista ja niin sanotuista supersäikeistä. Kirja pyrkii ennen kaikkea tarjoamaan aiheesta yleiskuvan, mutta toisin kuin monet muut tietokirjat se pyrkii myös valottamaan eräiden matemaattisten kaavojen merkitystä.

Stephen Hawkingin mukaan joku oli sanonut, että jokainen kirjassa esiintyvä yhtälö puolittaa kirjan lukijamäärän, joten Hawkingin kirjan ainoana yhtälönä on Einsteinin E=mc².

## Rakenne
Hawking käyttää kirjassaan kronologista rakennetta: edellinen luku johdattaa seuraavan luvun uusiin aiheisiin. Lisäksi kirjaa on saatettu uusintapainoksissa ajan tasalle, ja esimerkiksi luku 10, *Madonreikä ja aikamatka*, on kokonaan uusi verrattuna aprillipäivänä 1988 julkaistuun ensimmäiseen painokseen.

## Sisällys
# Ihmisen maailmankuva
#* Ihmisen maailmankuvan kehitys maailmankaikkeudesta 
# Avaruus ja aika
#* Aika-avaruus Galileo Galilein ja Isaac Newtonin ajasta Albert Einsteinin kehittämään suhteellisuusteoriaan asti
# Laajeneva maailmankaikkeus
#* Edwin Hubblen todistus maailmankaikkeuden laajenemisesta sekä taustasäteily
# Epätarkkuusperiaate
#* Heisenbergin epätarkkuusperiaate
# Alkeishiukkaset
#* Brownin liike ja alkeishiukkaset
# Mustat aukot
#* Mustien aukkojen synty ja toiminta
# Mustan aukon säteily
#* Hawkingin säteily
# Maailmankaikkeuden synty ja kehitys
#* Alkuräjähdys ja inflatorinen eli laajeneva maailmankaikkeus
# Ajan suunta
#* Absoluuttinen ja suhteellinen aika sekä niiden erot
# Madonreikä ja aikamatkat
#* Madonreikien toimintamalli ja aikamatkailu
# Fysiikan yhtenäistäminen
#* Säieteoria, M-teoria ja kaiken teoria
# Yhteenveto

Mainittujen lukujen ohella kirja kertoo lyhyesti omissa jaksoissaan Albert Einsteinista, Galileo Galileista ja Isaac Newtonista.

## Lähteet

## Kirjallisuutta
*
Excitebike

**Excitebike** on Nintendon kehittämä ja julkaisema ajopeli, joka julkaistiin vuonna  Nintendo Entertainment Systemille Japanissa. 

Pelistä on julkaistu kolikkopeliversio nimellä *Vs. Excitebike*.

## Pelaaminen
Pelissä ajetaan motocross-pyörällä hyppien esteiden yli.
Pelissä ajetaan aikarajaa vastaan ja tavoitteen on tulla maaliin vähintään kolmanneksi. Pelissä on yhteensä valittavana 5 eri rataa ajettavaksi. Yksi pelimuodoista on myös oman ratansa suunnitteleminen. Suunnitellun radan tallentaminen oli kuitenkin mahdollista vain Japanissa, koska sen mahdollistama lisälaite ei tullut myyntiin muualle.

## Vaikutus
Pelille on ilmestynyt jatko-osa, *[[Excitebike 64]]* Nintendo 64:lle, jossa on mahdollisuus myös pelata alkuperäistä *Excitebike*-peliä. *Excitebike* on pelattavissa myös pelissä *[[Animal Crossing]]* avattavana bonuskohteena.

*Excitebiken* perilliseksi on nimetty Wiille ilmestyvä *[[Excite Truck]]*, jossa ajetaan moottoripyörien sijasta rekoilla.

## Lähteet

## Aiheesta muualla
* 
* 
*
Kaupunkicowboyt

**Kaupunkicowboyt** () on yhdysvaltalainen vuoden 1991 komediaelokuva, jonka on ohjannut Ron Underwood. Elokuvan päärooleissa esiintyvät Billy Crystal, Bruno Kirby, Daniel Stern, Helen Slater ja Jack Palance.

## Juoni
Elokuva kertoo kolmesta miehestä, jotka kärsivät keski-iän kriisistä ja pestautuvat pariksi viikoksi karjanajajiksi. Crystalin näyttelemä Mitch Robbins on erityisen masentunut työnsä ja perheensä takia.

## Näyttelijät

## Vastaanotto
Jack Palance voitti elokuvasta parhaan miessivuosan Oscarin sekä Golden Globen. Lisäksi *Kaupunkicowboyt* oli ehdolla Golden Globe -gaalassa parhaaksi komedia- tai musikaalielokuvaksi ja Billy Crystal parhaaksi miesnäyttelijäksi samassa kategoriassa.

*[[Video-opas|Video-oppaassa]]* vuodelta 1994 Esko Rautakorpi kutsui *Kaupunkicowboyta* miellyttäväksi pikkukomediaksi ja arvosti erityisesti sen luontevaa dialogia. Hän antoi elokuvalle kolme tähteä viidestä, mikä vastaa sanallista arviota ”hyvä”.

Elokuvalle tehtiin jatko-osa *[[Kaupunkicowboyt II]]*, joka ei menestynyt yhtä hyvin kuin alkuperäinen.

## Lähteet
Tempaus

**Tempaus** on ensimmäinen nostolaji painonnostokilpailussa. Tempauksessa nostajalla on tangosta leveä ote, joka on noin kaksi kertaa hartioiden leveys. 

## Säännöt

Tanko pitää nostaa maasta suorille käsille ilman pysäytyksiä ja ilman punnerrusta käsillä. Nosto on valmis, kun nostajalla on tanko suorilla käsillä ja jalkaterät hartioiden leveydellä sekä rinnakkain.

## Tekniikka

Tempausta pidetään teknisesti vaativana. Tavallinen tapa eritellä tempauksen tekniikkaa on puhua ensimmäisestä ja toisesta vedosta sekä allemenosta ja vastaanotosta. Tämän jälkeen tulee ylösnousu, jolla tosin on vain vähäinen tekninen merkitys.

**Ensimmäinen veto **

Nosto alkaa siitä, kun nostaja irrottaa tangon maasta niin, että polvet ovat noin 90 asteen kulmassa ja selkä n. 20-40 asteen kulmassa lattiaan nähden. Nostaja nostaa tankoa ylöspäin sääriä myöten niin, että selän kulma lattiaan nähden pysyy jokseenkin samana. Ensimmäinen veto loppuu, kun tanko saavuttaa polvet.

**Toinen veto **

Toinen veto alkaa polvista. Niiden ohitusta pidetään noston vaikeimpana kohtana, koska silloin on vaarana, että tanko karkaa eteenpäin painopisteestä. Toisessa vedossa nostaja oikaisee samanaikaisesti sekä jalkojaan että lantiota, kunnes on suorana ja tuo samalla lantionsa eteen lyöden tankoa ylöspäin. Tämän jälkeen nostaja vetää hartiat ylöspäin kohti korvia. Samanaikaisesti useimmat nostajat nousevat päkiöilleen. 

Vedon pitää olla melko suora, jotta nosto onnistuisi. Mikäli tanko liikkuu eteenpäin tai taaksepäin liikaa on nosto menetetty. Tämä tekninen aspekti pidetään tempauksessa merkitsevänä, sekä hyvin ratkaisevana noston onnistumisen kannalta. Tempausta pidetäänkin tästä syystä vaikeana ja herkkänä.

**Allemeno **

Allemeno tarkoittaa, että nostaja liikkuu alaspäin samalla kun tanko liikkuu ylöspäin. Teknisesti oikea allemeno on aktiivinen, eli nostaja vetää tankoa ylöspäin käsillä niin, että pääsee nopeammin sen alle. Sen lisäksi nostaja koukistaa lantionsa sekä polvensa niin, että pääsee kyykkyyn tangon alle. Vaihtoehtoinen tapa mennä tangon alle on mennä saksiasentoon.

**Vastaanotto **

Tässä vaiheessa nostaja nostaa kädet ja kääntää ranteet niin, että tanko on pään yläpuolella. Nostaja on joko täydessä syväkyykyssä tai osittaisessa kyykyssä (raaka nosto) tai saksiasennossa.
Everything (Ánna Víssin kappale)

**Everything** oli isäntämaa Kreikan edustuskappale vuoden 2006 Eurovision laulukilpailussa Ateenassa. Kappaleen esitti Kreikassa suosittu kyproslainen laulaja Ánna Víssi, joka vastasi myös kappaleen sanoituksista. Kappaleen sävelsi Víssin aviomies Níkos Karvélas. Kappale oli Euroviisuissa ennakkosuosikkien joukossa, mutta sijoittui lopulta vasta yhdeksänneksi 128 pisteellä. ”Everything” sai 12 pistettä Kyprokselta ja Bulgarialta, Suomi antoi sille yhden pisteen. Euroviisuissa kappale esitettiin kuudentenatoista; Víssi esitti kappaleensa Ison-Britannian Daz Sampsonin kappaleen ”Teenage Life” jälkeen ja ennen Suomen Lordin kappaletta ”Hard Rock Hallelujah”.

Kappale menestyi hyvin kreikkalaisilla ja kyproslaisilla listoilla. Ennen Euroviisuja Víssi kävi markkinoimassa sitä Maltalla, Kyproksella, Albaniassa, Serbia-Montenegrossa, Romaniassa, Espanjassa, Alankomaissa, Ruotsissa, Bosnia ja Hertsegovinassa, Belgiassa ja Israelissa. 

Kappaleen musiikkivideo sai pääasiassa hyviä arvosteluja. Videolla Víssi joutuu miesystävänsä pettämäksi heidän ollessaan hotellissa ja lähtee suutuksissaan pois hotellista. Hän joutuu kuitenkin moottoripyörällä liikkuvien varkaiden uhriksi ja joutuu itse väärinkäsityksen vuoksi pidätetyksi. Víssi kuitenkin onnistuu pakenemaan poliisiautosta ja liftaa rekan kyytiin. Rekan kuljettaja kuitenkin lähentelee häntä ja hän poistuu kyydistä. Videon lopussa hän antaa miehelleen anteeksi. 

Musiikkivideo sai negatiivista kritiikkiä kreikkalaispoliitikko Geórgios Karatzaférikseltä, jonka mukaan video on huonoa mainosta Kreikalle. Häntä huolestutti turistien mielikuva Kreikasta, jossa moottoripyörävarkaat voivat iskeä koska tahansa ja lomat menevät pilalle Víssin videon tavoin.

”Everything” julkaistiin vuoden 2006 aikana ilmestyneellä englanninkielisellä albumilla.

## Pisteet finaalissa

## Lähteet

## Aiheesta muualla

*Kappaleen sanat 
*Anna Vissin virallinen sivusto
Limonadi Elohopea

**Limonadi Elohopea** oli vuosina 1994–2004 toiminut turkulainen yhtye. 

## Historia
Limonadi Elohopea oli suomalainen rockyhtye, joka perustettiin Turussa syksyllä 1994 ja joka lopetti toimintansa vuonna 2004. Bändin laulaja-kitaristi ja lauluntekijä Tero-Petri Suovasen mukaan Limonadi Elohopea oli amerikkalaisen indie-kitararockin perillinen. Bändi erottui aikalaisistaan yhdistelemällä vaihtoehtorockia ja kirjavan fragmentaarisia suomenkielisiä sanoituksia. 

Tero-Petri Suovanen, basisti Sakari Seppälä, kosketinsoittaja Petteri Eeva, rumpali Jussi Hämäläinen ja kitaristi Tero Kohtamäki perustivat Limonadi Elohopean vuonna 1994. Yhtye sai nimensä Syd Barrettin Baby Lemonade -kappaleen ja Mercury Rev -bändin mukaan. Limonadi Elohopea soitti ensimmäiset treeninsä Liedon nuorisotalolla syyskuussa 1994 ja ensimmäisen keikkansa Appelsiini-klubilla saman vuoden joulukuussa. 

Keväällä 1995 Limonadi Elohopean ensimmäisestä demonauhasta vakuuttunut levy-yhtiö Poko Rekords teki bändin kanssa sopimuksen kolmen albumin julkaisusta. Debyyttialbumi *Trukilla yli vaikeuksien* ilmestyi syyskuussa 1995, Jani Lankisen tuottama *Ahmatti* helmikuussa 1997, Matti Nurron kanssa tehty *Laavaa* keväällä 1998. 

Talvella 1999 yhtyeen kokoonpano muuttui, kun kitaristi Tero Kohtamaen paikan peri Juha Nousiainen. Uusi kokoonpano äänitti Limonadi Elohopean neljännen albumin äänittäjäkaksikko Heikki Merenkylän ja Pasi Kerkolan kanssa. *Saippua*-niminen levy ilmestyi maaliskuussa 2000. Saman vuoden kesällä basisti Sakari Seppälä erosi bändistä, joka pestasi hänen tilalleen Raine Hynnisen. Syksyllä 2001 myös rumpali Jussi Hämäläinen jätti Limonadi Elohopean, ja hänen paikalleen istui Mikko Erjossaari. 

Limonadi Elohopean viimeiseksi jäänyt albumi *Halaus* ilmestyi maaliskuussa 2003 Merceedees Tuotannon kautta. Bändi soitti viimeisen keikkansa 10.6.2004 Turussa Down by the Laituri -festivaalilla. 
## Jäsenet
* Tero-Petri Suovanen – laulu, kitara
* Petteri Eeva – koskettimet
* Sakari Seppälä – bassokitara 
* Tero Kohtamäki – kitara
* Jussi Hämäläinen – rummut
* Juha Nousiainen – kitara
* Raine Hynninen – basso
* Mikko Erjossaari – rummut
## Julkaisut
### Albumit
* 
* 
* 
* 
* 
* 
### Singlet
* 
* 
* 
* 
### Videot
* 
* 
* 
* 
## Lähteet

## Aiheesta muualla
* https://limonadielohopea.com/ Viralliset kotisivut
Lajike

**Lajike** on viljelykasvin vakiintunut muunnos. Usein lajike syntyy jalostustyön kautta, mutta lajike voi syntyä myös spontaanista mutaatiosta ("sportti") tai risteymästä. Kaikki kasvimuunnokset eivät ole lajikkeita, sillä lajikkeeksi hyväksytään ainoastaan sellainen kanta, joka säilyttää ominaisuutensa sekä yksilökohtaisesti että lisättäessä. 

Lajikkeen nimi ilmaistaan tieteellisen nimen yhteydessä kirjoittamalla se puolilainausmerkkien sisään, isolla alkukirjaimella, eikä sitä kursivoida, esimerkiksi Valkea kuulas -omenalajikkeen tieteellinen nimi on *Malus domestica* ’Valkea kuulas’. Ennen vuotta 1959 annettu lajikenimi voi olla latinisoitu, mutta sen jälkeen annetun on oltava nykykielinen. Jos lajike on usean lajin risteymä tai laji ei ole tiedossa, kirjoitetaan lajikenimi suoraan suvun nimen jälkeen, esimerkiksi *Rosa* ’F. J. Grootendorst’. Monilla lajikkeilla on useita kauppanimiä – esimerkiksi *Rosa* 'Madame A. Meilland', joka tunnetaan maailmanlaajuisesti kauppanimillään 'Peace', 'Gioia' ja 'Gloria Dei'. Hedelmillä saattaa lisäksi olla tuotemerkkinimiä, joita saa käyttää vain tietyt laatuvaatimukset tyydyttävälle sadolle.

Lajikeryhmä on joukko lajikkeita, joilla on sama käyttötapa, ulkonäkö, hybriditausta tai kasvutapa. Lajikeryhmän nimi kirjoitetaan lajin tai suvun nimen jälkeen ilman lainausmerkkejä ja kursivointia, esimerkiksi *Brassica oleracea* Italica-ryhmä (parsakaali) tai *Begonia* Corallina-ryhmä ’Luzerna’ (enkelinsiipi).

## Lähteet
Veltins-Arena

**Veltins-Arena**, tunnettu myös nimellä **Arena AufSchalke**, on Saksan Gelsenkirchenissa sijaitseva monitoimiareena. Se toimii jalkapallojoukkue Schalken kotistadionina ja oli yksi vuoden 2006 jalkapallon MM-kisojen pelipaikoista. Areena avattiin 13. elokuuta 2001, ja sen kapasiteetti kansallisen sarjan otteluissa on 62&nbsp;271. Areenan erikoisuuksina ovat niin suljettava katto kuin ulos aurinkoon siirrettävissä oleva nurmikin. Stadionin nimioikeudet vuokrattiin vuonna 2005 olutpanimo Veltinsille, ja stadion sai siten sponsorinimekseen *Veltins-Arenan*.

Veltins-areenalla pelattiin vuoden 2010 jääkiekon maailmanmestaruuskilpailujen avausottelu, jota seurasi 77&nbsp;803 katsojaa.

## Arkkitehtuuri ja tekniikkka
Veltins-areena on suunniteltu monitoimiareenaksi, vaikka sen päätarkoitus on toimia jalkapallokenttänä. Sen liikutettava katto mahdollistaa stadionin käyttämisen kaikissa sääolosuhteissa. Katto voidaan avata ja sulkea 30 minuutissa. Katto on läpinäkyvää lasikuitua ja päällystetty Teflonilla. Kattoa tukee ristikkorakenne, joka puolestaan yhdistyy 24 pylonilla päärakennelmaan.

Veltins-areenan kenttä voidaan liu’uttaa stadionin eteläpuolelle auringonvaloon muiden tapahtumien ajaksi. Kenttä saadaan sisään ja ulos noin neljässä tunnissa.

## Käyttö
Veltins-areena on jalkapalloseura Schalken kotikenttä, ja se on varsin usein loppuunmyyty, jolloin siellä on 62&nbsp;271 katsojaa. Siellä pelattiin kuusi ottelua jalkapallon MM-kilpailuissa 2006 sekä vuoden 2004 Mestarien liigan loppuottelu.

Veltins-areenalla on pidetty vuodesta 2002 ampumahiihdon World Team Challenge. Saksassa vuonna 2010 pidettyjen jääkiekon MM-kilpailujen avausottelu Saksan ja Yhdysvaltain välillä pidettiin areenassa. Siellä oli ennätykselliset 77&nbsp;803 katsojaa. Areenalla on järjestetty myös muun muassa sekä Vitali että Volodymyr Klytško nyrkkeilyottelu, ja siellä on pelattu käsipalloa ja amerikkalaista jalkapalloa.

Veltins-areenalla on pidetty myös monia konsertteja, ja siellä ovat esiintyneet muun muassa U2, Robbie Williams, Bon Jovi, AC/DC, Bruce Springsteen, Metallica, Herbert Grönemeyer ja Pur. Siellä on järjestetty myös oopperoita, kuten *[[Carmen]]* ja *[[Aida]]*.

## Historia
Schalken kotikenttänä vuodesta 1973 vuoteen 2001 oli Parkstadion. Se oli suhteellisen nuori, mutta se alkoi jo 1990-luvulla jäämään moderneista kansainvälisistä stadioneista jälkeen. Siellä oli esimerkiksi melko vähän katettua katsomoa, ja katsomosta oli suhteellisen pitkä matka kentälle.

Uuden stadionin arkkitehdiksi valittiin yhtiö Hentrich-Petschnigg & Partner. HBM Stadien- und Sportstättenbau oli päärakennuttaja, ja HBG Engineering vastasi rakennustekniikasta. Rakennuspaikan alla oli hiilikaivos, joka oli toiminnassa vuoteen 2000 asti. Stadion sijoitettiin koillis-lounais-suuntaisesti, jotta se on samansuuntaisesti kaivoskäytävien kanssa.

Uuden stadion rakennustyöt aloitettiin 21. marraskuussa 1998, ja Veltins-areenan avajaisena järjestettiin 13. ja 14. elokuuta kaksipäiväinen gaalatilaisuus. Rakennustyöt olivat kestäneet tasan tuhat päivää.

## Lähteet

## Aiheesta muualla

*Areenan viralliset sivut
FN P90

**FN P90** on belgialaisen Fabrique Nationale de Herstalin suunnittelema ja valmistama konepistooli, joka esiteltiin vuonna 1990. Se on tarkoitettu pistoolia ja tavallista konepistoolia tehokkaammaksi henkilökohtaiseksi itsepuolustusaseeksi ( (PDW)).

## Yleistietoa
16. huhtikuuta 1989 Nato päätti, että vuoteen 2000 mennessä sen jäsenvaltioiden sotavoimien huoltojoukot sekä helikopterien ja panssarivaunujen miehistönjäsenet tarvitsivat itsepuolustuskäyttöä varten uudenlaisen konepistoolin, joka on tulivoimainen ja jolla voisi tiettyä patruunaa käyttäen tarvittaessa läpäistä luodinkestävät liivit tai muun 3 mm esteen. Aseen täytyi olla myös kompakti ja kevyt, jotta sitä voitaisiin käyttää lähitaistelussa. Suunnittelutyö annettiin asevalmistaja FN Herstallille, jonka kehitystyön tuloksena syntyi P90. 

P90:n omalaatuinen ulkomuoto johtuu pitkälti ratkaisuista, jotka tehtiin aseen kannettavuuden ja käytettävyyden maksimoimiseksi. Lipas on suunniteltu ja sijoitettu aseen päälle siten, ettei se ole käyttäjän tiellä häiritsemässä tähtäämistä. Ase on kevyt, sillä se on valmistettu enimmäkseen erilaisista polymeerivalmisteista. Aseella voi ampua yksittäisiä laukauksia tai sarjatulta. Kompakti muotoilu tekee aseen kantamisesta ja säilyttämisestä vaivatonta. Siihen voi myös asentaa äänenvaimentimen, hihnan, lasertähtäimen, IR-tähtäimen ja hylsynkerääjän. Avoimella kiskolla varustettuihin malleihin voi käyttäjä asentaa minkä tahansa tähtäimen kuten esim. punapistetähtäimen.

Asetta valmistetaan eri malleina. Sotilaskäyttöön tarkoitetut mallit ovat P90, P90 TR, P90 USG ja P90 L, jotka eroavat toisistaan varustekisko- ja tähtäinratkaisuiltaan. 5,7 x 28 mm SS190 -patruunan luotiliivit läpäisevien ominaisuuksien seurauksena  Herstall ei alun perin myynyt kyseisen kaliiperisia aseitaan siviileille, mutta sittemmin tehdas suunnitteli ja toi myyntiin ensin SS192 -patruunan ja myöhemmin SS196SR -patruunan, joita aseiden päämarkkina-alueella Yhdysvalloissa ei viranomaisten taholta enää luokiteltu liian läpäiseviksi, ja niiden myötä siviilikäyttöön tarkoitetun 407 mm mittaisella piipulla varustettu PS90-itselataavan kertatulimallin. 

P90 on joidenkin erikoisjoukkojen käytössä: kuten Ranskan GIGN, Meksikon Fuerzas Especiales, Pakistanin SSG ja jotkin yhdysvaltalaiset poliisin SWAT -yksiköt käyttävät asetta. Se oli myös jonkin aikaa Suomen puolustusvoimien koekäytössä (mm. taistelusukeltajilla). P90 näkyi myös YLE:n uutisissa Muammar Gaddafin, Libya, joukkoihin kuuluvalla sotilaalla.

P90 testattiin huolellisesti ennen käyttöönottoa. 
Prototyypeillä tehtiin perinteisiksi käyneet kokeet, jotka tehtiin mm. Glock-pistooleille. Niitä testattiin mm. seuraavilla tavoilla:
- upotettiin kuraan, hiekkaan, mutaan ja veteen
- ajettiin yli erilaisilla ajoneuvoilla
- jäädytettiin
- 10 000 laukauksen "yhtäjaksoisen" tulen kesto.

## Aiheesta muualla

* Suomalainen asekeräily: FN P90
* Yksityiskohtainen esittely
Juninho Pernambucano

**Antônio Augusto Ribeiro Reis Junior** (s. 30. tammikuuta 1975 Recife, Pernambuco, Brasilia) eli **Juninho Pernambucano** tai vain **Juninho** on brasilialainen entinen jalkapalloilija, pelipaikaltaan hyökkäävä keskikenttä tai keskikenttä. Hän edusti viimeksiBrasilian pääsarjassa pelaavaa Vasco da Gamaa. Juninhon pelinumero oli 8.

Hänet tiedetään varsinkin Lyonista, jota hän edusti kahdeksan kautta. Kausien 2002–2008 aikana Juninho voitti kaikkiaan 7 peräkkäistä Ranskan liigan mestaruutta Lyonissa. Juninho tunnetaan parhaiten loistavista vapaapotkuistaan, joista kielii myös hänen lempinimensä *50–50*, joka on tullut hänen vapaapotkujensa onnistumisprosentista. Tekniikkaa, jota Juninho käyttää, kutsutaan *knuckleball*-laukaukseksi. Siinä pallo tekee äkkinäisiä liikeitä sivuttain, ylös tai alas. Tekniikkaa käyttävät myös Cristiano Ronaldo, Didier Drogba ja Keisuke Honda. Hän osaa laukoa muillakin tyyleillä, esim. kierteillä.

17. kesäkuuta 2009 Juninho siirtyi Qatarilaiseen Al Gharafaan 2-vuotisella sopimuksella 2,5 miljoonan euron siirtokorvauksella. 27. huhtikuuta 2011 Juninho palasi takaisin Vasco da Gamaan ja 17. joulukuuta 2012 hän siirtyi Yhdysvaltalaiseen New York Red Bullsiin.

Juninho Pernambucano pelasi ensimmäisen maaottelunsa 28. maaliskuuta 1999 Etelä-Koreaa vastaan. Hän on pelannut 40 maaottelua, joissa hän on tehnyt kuusi maalia (tilanne 3. maaliskuuta 2013). 

Juninho ilmoitti lopettavansa uransa 30.1.2014. Juninho muistetaan kaikkien aikojen kenties parhaimpana vapaapotkujen laukojana.

## Saavutukset

 **Sport Club do Recife**
*Campeonato Pernambucano: 1994
*Copa do Nordeste: 1994

 **[[Club de Regatas Vasco da Gama|Vasco da Gama]]**
*Copa Libertadores: 1998
*Campeonato Brasileiro Série A: 1997, 2000
*Campeonato Carioca: 1998
*Torneio Rio – São Paulo: 1999
*Copa Mercosur: 2000

 **[[Olympique Lyonnais]]**
*Ligue 1: 2002, 2003, 2004, 2005, 2006, 2007, 2008
*Coupe de France: 2008
*Trophée des champions: 2002, 2003, 2004, 2005, 2006, 2007

 **Al-Gharafa**
*Qatarin Liiga: 2010
*Qatari Stars Cup: 2009
*Qatar Crown Prince Cup: 2010, 2011

 **[[Brasilian jalkapallomaajoukkue|Brasilian maajoukkue]]**
* Confederations Cup: 2005

## Lähteet
Maailmankaikkeus pähkinänkuoressa

**Maailmankaikkeus pähkinänkuoressa** () on Stephen Hawkingin kirjoittama, vuonna 2001 ilmestynyt tietokirja, joka käsittelee muun muassa Gödelin epätäydellisyyslausetta sekä osia supersäieteoriasta ja kvanttimekaniikasta. Sen on suomentanut Risto Varteva, ja suomennoksen on julkaissut WSOY vuonna 2003.

## Rakenne
Hawkingin ensimmäisestä populaariteoksesta *[[Ajan lyhyt historia|Ajan lyhyestä historiasta]]* poiketen kirja on rakennettu puumaiseksi kokonaisuudeksi, jossa kaksi ensimmäistä lukua, *Suhteellisuuden lyhyt historia* ja *Ajan muoto*, muodostavat rungon, johon luvut 3–7 nojautuvat.

## Kirjan luvut
# Suhteellisuuden lyhyt historia
#* Einsteinin luomat perustat kvanttifysiikalle ja yleiselle suhteellisuusteorialle
# Ajan muoto
#* Yleisen suhteellisuusteorian mukaisen ajan yhdistäminen kvanttiteoriaan
# Maailmankaikkeus pähkinänkuoressa
#* Maailmankaikkeuden monta menneisyyttä ja alkuräjähdystä
# Tulevaisuuden ennustaminen
#* Musta aukko ja tiedon katoaminen
# Menneisyyden suojaaminen
#* Aikamatkailu kvanttitasolla
# Ihmiskunnan tulevaisuus? Star Trek?
#* Biologinen ja elektroninen elämä sekä sen kehittyminen
# Braanien maailma
#* Braaniteoria

## Lähteet

## Aiheesta muualla
* 
* Esa Mäkinen: Seikkailuja kvanttifysiikassa. Yliopisto 18/2003.
Andrijevica

**Andrijevica** (Андријевица) on kaupunki ja kunta Montenegron itäosassa. Alue rajoittuu etelässä Albaniaan. Kaupungissa oli 1&nbsp;048 asukasta vuoden 2011 väestönlaskennan mukaan ja kunnassa noin 4&nbsp;600 asukasta vuoden 2019 arvioissa.

Vuonna 2003 Andrijevican kunnassa oli 6 858 asukasta, joista 87 prosenttia ilmoitti äidinkielekseen serbian. Kansallisuudeltaan 65,08 prosenttia heistä katsoi olevansa serbejä ja 23,01 prosenttia montenegrolaisia.

## Lähteet
Riviera

**Riviera** on rannikkoalue Ligurianmeren pohjoisrannalla. Se jakautuu Italian Rivieraan, joka ulottuu Ranskan rajalta La Speziaan, sekä Ranskan Rivieraan, joka muodostaa Ranskan Välimeren-rannikon itäisimmän osan ja tunnetaan myös nimellä *Côte d'Azur*. Ranskan Rivieran itäosassa, lähellä Italian rajaa, sijaitsee Monaco.

Pääasiassa ilmastonsa ja maisemiensa vuoksi sekä Ranskan että Italian Riviera ovat 1800-luvun lopulta saakka olleet suosittuja turistikohteita. Tähän liittyen nimitystä *Riviera* on alettu käyttää myös seuraavista turistikohteina tunnetuiksi tulleista alueista:

* Amerikan Riviera eli Santa Barbaran kaupunki Kaliforniassa, Yhdysvalloissa
* Ateenan Riviera Kreikassa
* Bulgarian Riviera
* Englannin Riviera
* Idän Riviera eli Long Beach New Yorkissa, Yhdysvalloissa
* Irlannin Riviera eli Rockaway Beach Yhdysvaltain New Yorkin Queensissa, jossa asuu paljon irlantilaisia
* Irlannin Riviera eli South Shore Yhdysvaltain Massachusettsissa, jossa asuu paljon irlantilaisia
* Itävallan Riviera
* Mayan Riviera Meksikossa
* Meksikon Riviera
* Montenegron Riviera
* Punaisenmeren Riviera Egyptissä
* Pohjolan Riviera eli Terijoen Kuokkalan mäntykankaat ja hiekkarannat
* Punaniskojen Riviera eli Emerald Coast Floridassa, Yhdysvalloissa
* Sveitsin Riviera Genevenjärven koillisrannalla
* Turkin Riviera
* Balatonin Riviera eli Balatonfüred ympäristöineen Unkarissa.
Viikinkimetalli

**Viikinkimetalli** on folk metalia, black metalia, death metalia, thrash metalia, power metalia ja progressiivista metallia risteyttävä musiikkityyli, jonka nimi tulee viikinkiaiheisista sanoituksista. Joidenkin mielestä viikinkimetalli on oma genrensä, kun taas toiset sanovat sen olevan power metalin folk-vivahteinen alalaji tai vaihtoehtoisesti folk metalin alalaji. Joka tapauksessa näiden erottelu voi olla hyvinkin vaikeaa.

Viikinkimetallin ensimmäisiä uranuurtajia olivat Bathory ja Falkenbach, jonka "Havamal" demo-osui Bathoryn albumeiden "Blood Fire Death" ja "Hammerheart" väliin, kun se julkaistiin vuonna 1989. Muita viikinkimetallin olennaisia edustajia ja edelläkävijöitä ovat Bal-Sagoth, Enslaved  ja Thyrfing. Suomalaisia viikinkimetalliyhtyeitä ovat muun muassa Ensiferum, Finntroll ja Turisas. 

## Yhtyeitä

*Amon Amarth
*Bal-Sagoth
*Bathory
*Cadacross
*Darkwoods My Betrothed (Sinfonista black metalia soittava yhtye, joka on käynyt musiikissaan läpi viikinkityylisen kauden.)
*Einherjer
*Ensiferum
*Enslaved
*Falkenbach
*Folkearth
*Heorot
*Hordak
*Mithotyn
*Moonsorrow
*Månegarm
*Odhinn
*Runic
*Stormwarrior
*Turisas
*Thyrfing
*Týr
*Vintersorg
*Wolfchant

## Lähteet
Formosus

**Formosus** (s. 816 Rooma – 4. huhtikuuta 896) oli paavina 6. lokakuuta 891 – 4. huhtikuuta 896. Ennen paaviksi tuloaan hän toimi piispana. Hän osti paavin istuimen eli viran ja joutui tämän vuoksi oikeuteen yhdeksän kuukautta kuolemansa jälkeen. Formosus kaivettiin haudasta tuomiolle yhteensä kaksi kertaa kahden myöhemmän paavin valtakaudella. Oikeudenistunnon päätteeksi Formosuksen nimi poistettiin paavien luettelosta, hänen antamansa määräykset mitätöitiin, hänen siunaamiseen käyttämänsä sormet leikattiin irti ja ruumis heitettiin Tiberjokeen. Paavi Johannes IX tuomitsi Stefanus VI:n näytösoikeudenkäynnin ja poltti sen asiakirjat. Rooman asukkaat saivat kuitenkin pelastettua Formosuksen ruumiin ja se haudattiin uudelleen Pietarinkirkkoon.

Myöhemmin paaviksi noussut Sergius III puolestaan mitätöi Johanneksen antaman tuomion ja palautti Stefanuksen langettaman. Kertoman mukaan Formosuksen ruumis kaivettiin taas haudasta, asetettiin oikeuden eteen ja tuomittiin.

## Lähteet
* 
* 
* Tieteen Kuvalehti 15/2005, s. 46–53.

### Viitteet
The Piper at the Gates of Dawn

**The Piper at the Gates of Dawn** on Pink Floydin esikoisalbumi. Se julkaistiin elokuussa 1967. Albumin nimi on peräisin Kenneth Grahamen kuuluisan lastenkirjan *[[Kaislikossa suhisee]]* seitsemännestä luvusta, jonka nimi Eila Piispasen vuonna 2003 ilmestyneessä suomennoksessa kuuluu: "Päivän koittaessa soi huilu". Albumin musiikki on hyvin kokeilevaa, ja se on yleisesti luokiteltavissa psykedeeliseksi rockiksi. Suurin osa albumin kappaleista on laulaja-kitaristi Syd Barrettin säveltämiä ja sanoittamia, mutta albumi sisältää myös yhden basisti Roger Watersin kokonaan itse kirjoittaman kappaleen nimeltä "Take Up Thy Stethoscope and Walk". Albumin sessioissa nauhoitettu "See Emily Play" ei päätynyt albumille, mutta julkaistiin singlenä. Kappale on myöhemmin julkaistu myös muun muassa kokoelmalla *[[Relics]]* vuonna 1971.

Syd Barrett erosi Pink Floydista mahdollisesti liiallisesta LSD:n käytöstä aiheutuneiden mielenterveysongelmien vuoksi vuonna 1968, eikä enää juurikaan ollut mukana seuraavalla albumilla (*[[A Saucerful of Secrets]]*, 1968). Albumin vaikutus psykedeeliseen rockiin on merkittävä.

Albumi julkaistiin uudestaan elokuussa 2007. Julkaisusta tehtiin sekä kahden että kolmen levyn versiot. Kumpikin versio sisältää alkuperäisen albumin sekä mono- että stereoversiona, mutta kolmen levyn versio sisältää myös bonuslevyn, joka koostuu yhtyeen alkuaikojen singleistä ja kappaleiden vaihtoehtoisista otoksista.

## Kappaleet

Vuonna 2007 julkaistu 40-vuotispainos sisälsi albumin kappaleet mono- sekä stereoversioina. Tämän lisäksi julkaisu sisälsi bonuslevyn, joka sisältää erilaisia yhtyeen singlemiksauksia ja harvinaisuuksia, joita ei itse albumilla julkaistu.

#
#**päävokaalit [[Syd Barrett]] ja [[Richard Wright (muusikko)|Richard Wright]]*
#
#**päävokaalit Syd Barrett*
#
#**päävokaalit Syd Barrett ja Richard Wright*
#
#**päävokaalit Syd Barrett*
#
#**instumentaali*
#
#**päävokaalit Roger Waters*
#
#**instumentaali*
#
#**päävokaalit Syd Barrett*
#
#**päävokaalit Syd Barrett*
#
#**päävokaalit Syd Barrett*
#
#**päävokaalit Syd Barrett*

### 40-vuotispainoksen lisälevy

# "Arnold Layne" (mono single mix) - 2:57
# "Candy and a Currant Bun" (mono single mix) - 2:45
# "See Emily Play" (mono single mix) - 2:54
# "Apples and Oranges" (mono single mix) - 3:05
# "Paint Box" (mono single mix) - 3:45
# "Interstellar Overdrive" (French EP mono mix) - 5:15
# "Apples and Oranges" (stereo mix) - 3:11
# "Matilda Mother" (early mono mix) - 3:09
# "Interstellar Overdrive" (alternate take 6, mono mix) - 5:03

## Kokoonpano

* Syd Barrett – laulu, kitara
* Richard Wright – kosketinsoittimet, laulu
* Roger Waters – basso, laulu
* Nick Mason – rummut

## Singlet

* "Flaming/The Gnome" (1967, Yhdysvallat)
* "See Emily Play/The Scarecrow" (1967, Yhdysvallat ja Iso-Britannia)

## Lähteet

## Aiheesta muualla
* Pekka Laine: The Piper At The Gates Of Dawn. Soundi 9/2007.